Tornhac (Òut)

Tornhac o Tronhac (Troniac en francés) es una anciana comuna carcinòla , administrada per la comuna de Sauç, lo departament francés d'Òut e la region administrativa francesa d', ancianament de Miègjorn-Pirenèus. Sauç es ara dins la comuna novèla de Pòrta de Carcin.

Geografia
Lo nom es escrit Troniac sus la mapa https://www.geoportail.gouv.fr/carte, a l'oèst de Sauç. I a un o dos ostals.

Toponimia
Çò que los toponimistas dison de Tornhac (Cantal) es probablament valable per aqueste Tornhac. Delamarre explica lo Tornhac auvernhàs per un nom gallés (gal) d'òme Turnios (doncas, ambe'l sufixe -āco(n))Xavier Delamarre, Noms de lieux celtiques de l'Europe ancienne, ed. Errance, 2012, p. 256, 369, mas Dauzat e Rostaing daissavan la causida entre un nom d'òme gallés Turnus [latinizat per la finala] ambe'l sufixe -iacum [latinizacion de -(i)ācon] e un oronime prelatin, sense precision, turno-, « nautor, puèg », ambe'l meteis sufixe Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 672, a Ternay.2. Quina es la prononciacion actuala, Tornhac o Tronhac ? La mapa de Sanson, al sègle XVII, portava Tornhac https://web.archive.org/web/20161115015531/http://gallica.bnf.fr/ark:/12148/btv1b77101733/f1.item.zoom, e la fòrma sense metatèsi (viatge de -r-) èra encara oficiala en 1793.

Istòria
Tornhac èra probablament una parròquia abans la revolucion https://www.geoportail.gouv.fr/donnees/carte-de-cassini cercar a 46800 Saux.
Segon lo siti Cassini, Tornhac foguèt annexada a Sauç, benlèu entre 1795 e 1800. Mas la comuna de Sauç èra dejà oficialament Saux et Tourniac en 1793, çò qu'empachèt pas Tornhac d'èsser recensat a part la meteissa annada http://cassini.ehess.fr/cassini/fr/html/fiche.php?select_resultat=61437. La data exacta de la disparicion de Tornhac coma comuna independenta demòra doncas a precisar.

Demografia
En 1793, Tornhac aviá 107 abitants .

Lòcs e monuments
Veire tanben
 Comunas d'Òlt
 Lo Portal de Carcin
 L'occitan de Carcin

Ligams extèrnes
Nòtas